Document ID: 32005R1856

ΚΑΝΟΝΙΣΜΌΣ (ΕΚ) αριθ. 1856/2005 ΤΗΣ ΕΠΙΤΡΟΠΉΣ
της 14ης Νοεμβρίου 2005
για τροποποίηση του κανονισμού (ΕΚ) αριθ. 1291/2000 για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα, όσον αφορά τα προϊόντα για τα οποία υφίσταται υποχρέωση προσκόμισης πιστοποιητικού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη,
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2358/71 του Συμβουλίου, της 26ης Οκτωβρίου 1971, περί κοινής οργανώσεως αγοράς στον τομέα των σπόρων προς σπορά (1), και ιδίως το άρθρο 4 παράγραφος 2,
τον κανονισμό (ΕΚ) αριθ. 865/2004 του Συμβουλίου, της 29ης Απριλίου 2004, σχετικά με την κοινή οργάνωση της αγοράς ελαιολάδου και επιτραπέζιων ελιών και την τροποποίηση του κανονισμού (ΕΟΚ) αριθ. 827/68 (2), και ιδίως το άρθρο 10 παράγραφος 4,
Εκτιμώντας τα ακόλουθα:
(1)
Σύμφωνα με το άρθρο 5 παράγραφος 1 τέταρτη περίπτωση του κανονισμού (ΕΚ) αριθ. 1291/2000 της Επιτροπής (3), δεν απαιτείται και δεν μπορεί να προσκομίζεται πιστοποιητικό για την πραγματοποίηση των πράξεων που αφορούν ποσότητες οι οποίες είναι μικρότερες ή ίσες με τις ποσότητες που αναφέρονται στο παράρτημα ΙΙΙ του εν λόγω κανονισμού.
(2)
Στον τομέα των σπόρων προς σπορά, καταργήθηκε, με τον κανονισμό (ΕΚ) αριθ. 2081/2004 της Επιτροπής, της 6ης Δεκεμβρίου 2004, για τον καθορισμό μέτρων σχετικά με την ανακοίνωση των απαραίτητων πληροφοριών για την εφαρμογή του κανονισμού (ΕΟΚ) αριθ. 2358/71 του Συμβουλίου περί κοινής οργανώσεως αγοράς στον τομέα των σπόρων προς σπορά (4) ο κανονισμός (ΕΟΚ) αριθ. 1117/79 της Επιτροπής, της 6ης Ιουνίου 1979, περί καθορισμού των προϊόντων του τομέα των σπόρων προς σπορά που υπάγονται στο καθεστώς των πιστοποιητικών εισαγωγής (5). Συνεπεία αυτού, τα υβρίδια αραβοσίτου και σόργου που προορίζονται για σπορά δεν υπόκεινται πλέον στο καθεστώς των πιστοποιητικών εισαγωγής.
(3)
Στον τομέα του ελαιολάδου και των επιτραπέζιων ελιών, το άρθρο 10 παράγραφος 3 του κανονισμού (ΕΚ) αριθ. 865/2004 προβλέπει ότι είναι δυνατόν να αποφασίζεται η επιβολή υποχρέωσης προσκόμισης πιστοποιητικού για την εξαγωγή προϊόντος που αναφέρεται στο άρθρο 1 στοιχείο α) του εν λόγω κανονισμού, εάν αυτό είναι αναγκαίο για την παρακολούθηση των εξελίξεων της αγοράς. Εκτός από την περίπτωση αυτή, δεν απαιτείται η προσκόμιση πιστοποιητικού για την εξαγωγή των συγκεκριμένων προϊόντων.
(4)
Πρέπει να τροποποιηθεί αναλόγως το παράρτημα III του κανονισμού (ΕΚ) αριθ. 1291/2000.
(5)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της διαχειριστικής επιτροπής σπόρων προς σπορά και της επιτροπής διαχείρισης ελαιολάδου και επιτραπέζιων ελιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα III του κανονισμού (ΕΚ) αριθ. 1291/2000 τροποποιείται ως εξής:
1)
στο μέρος B -τομέας λιπαρών ουσιών-, το τμήμα με την επικεφαλίδα «Πιστοποιητικό εξαγωγής με ή χωρίς προκαθορισμό της επιστροφής [κανονισμός (ΕΚ) αριθ. 2543/95 της Επιτροπής]» διαγράφεται·
2)
το μέρος Ι -Τομέας σπόρων για σπορά- διαγράφεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Νοεμβρίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 2005.

Labels: 3
6